Audi A6

**Audi A6** on Audi toodetavate autode seeria, mida tänaseks kokku 5 põlvkonda nii sedaani kui universaalina. Tegu on Audi 100 järeltulijaga ja kuna Audi tähistas oma varasemaid samasse klassi kuuluvaid 100 seeria mudeleid tähistega C1 kuni C4 ning esimese põlvkonna A6 oli tehniliselt Audi 100 mudelivärskendus, siis ka sai ka esimese A6 keretähiseks C4.  

A6 põhikonkurentideks Euroopas on BMW 5. seeria ja Mercedes-Benzi E-klass. Audi A6 on kas esiveoline või siis Audi quattro nelikveosüsteemiga ning alates 1999. aastast pakuti maasturlikuma välimusega Allroad mudeleid.

## Esimene põlvkond (C4; 1994–1997)
Esimese põlvkonna Audi A6, mida esitleti 1994. aastal, oli tegelikult 4. põlvkonna Audi 100 mudeliuuendus - A6 sarnanes nii välimuselt kui ka sõitjateruumi poolest vägagi viimase põlvkonna Audi 100-ga. Uuendati iluvõret, esi- ja tagatulede disaini ning algul oli ka mootorivalik sama Audi 100-l pakutuga.   

Sarnaselt eelkäijaga pakuti endiselt sedaani ning ka universaalkeret (Avant).  

1994-1997 Audi A6 (4A) 2.6 quattro sedan 01.jpg|1. põlvkond
97 A6 Avant.png|1. põlvkond Avant


### Audi S6
Audi A6-st tehti ka võimsam ning sportlikum versioon, mis Audi 100 ajastul kandis nimetust Audi S4 ja mis peale A6 tulekut sai nimeks Audi S6. Hiljem sai S4 Audi A4 sportversiooni tähiseks.

S6 varustati 2,2-liitrise (2226 cm3) turboga varustatud R5 bensiinimootoriga, mis arendas 169 kW (230 hj) ja 326 N⋅m. Tippkiiruseks oli 235 km/h, kiirendusaeg 0–100 km/h 6,7 sekundit. Autol oli kuuekäiguline käsikäigukast ja pidev Torsen T-1 Quattro nelikvedu.

S6-st oli ka võimsam 4,2-liitrise V8-mootoriga versioon, millel 213 kW (290 hj) ning see auto varustati standardis neljakäigulise automaatkäigukastiga ning lisana pakuti 6-käigulist käsikäigukasti. Ka V8-ga varustatud S6 oli Quattro nelikveoga.
## Teine põlvkond (C5; 1997–2004)
2. põlvkonna jooksul lisandus 1999. aastal mudelivalikusse ka kõrgema kliirensiga ja maasturlikuma välimusega Audi A6 allroad quattro. 

Audi A6 C5 front 20070518.jpg|2. põlvkond Avant
Audi A6 C5 rear 20081009.jpg|2. põlvkond Avant
Audi A6 Kombi rear 20071102.jpg|2. põlvkond Avant
Audi A6 Allroad 2.5 TDi (13314279034).jpg|2. põlvkonna A6 Allroad


## Kolmas põlvkond (C6; 2004–2011)

'09 Audi A6 Sedan (MIAS).JPG|3. põlvkond sedaan
Audi A6L C6 01 China 2012-04-13.jpg|3. põlvkond sedaan L
A6 Avant Fair 2.jpg|3. põlvkond Avant
2007 Audi A6 (4F) allroad quattro 3.0 TDI station wagon 01.jpg|3. põlvkond Allroad Quattro


## Neljas põlvkond (''C7;'' 2011–2018)
4. põlvkonna Audi A6 hakati tootma 2011. aastal ning 2014 sai auto kerge värskenduse. Selle käigus lisandusid valgusdioodidega (LED) maatriksesilaternad, kiirem internetiühendus ja uued mootorid (2,0 TDI Ultra).

Fail:Audi A6 C7 Limousine S line quattro Daytonagrau.JPG|4. põlvkonna sedaan
Fail:Audi A6 Avant 2.0 TDI Dakotagrau.JPG|4.põlvkond Avant
Fail:2014 Audi A6 Allroad TDi Quattro Automatic 3.0 Front.jpg|4.põlvkond Allroad Quattro


## Viies põlvkond (C8; 2018–tänapäev)
5. põlvkonna Audi A6 (C8) on tootmises 2018. aastast. Mootorivalikus on ainult 2,0 ja 3,0-liitrised bensiini- ja diiselmootorid. Kõik mootorid on varustatud 48-voldise kerghübriidlahendusega (MHEV). 

Erandiks on Audi RS6 Avant, millel on 4,0-liitrine V8-bensiinimootor võimsusega 441 kW (600 hj).


2018 Audi A6 Sport 40 TDi S-A 2.0.jpg|5. põlvkond sedaan
Audi A6 Avant C8 IMG 0756.jpg|5. põlvkond Avant


## Välislingid
*Audi A6 veebiversioon (vaadatud 18.05.2014)